
MAQOLA HAQIDA 

O CTATBE 
KsnrogeBbie CJIOBa: accolmalua, AHHOTAaHa: B cTaTbe 
A3bIKOBbIC acCcOlWallwv, WpeBHerpeyeckoe paccMaTpHBaIOTCA aCcOllMaTHBHble OTHOMeHHA 
A3bIKO3HAHHe, aCCOMMATHBHbIe OTHOMeCHHA, B 093MM DpKuHa BaxuyoBa, ceMaHTM4ueckne u 
JICKCEMBI, OMMO3HNMOHHBIe CXMHUIIbI. aACCOIMATHBHbIe OCOOCHHOCTH JICKCeM. 


KIRISH 

Manbalarda qayd etilishicha, assotsiatsiya (lot. associatio — qo‘shish, biriktirish) terminini 
ilmiy muomalaga 1690-yilda ingliz filosofi, pedagog, empirizm va liberializm vakili J.Lokk 
kiritgan. U qadimgi dunyo falsafasida buyuk mutafakkirlar Platon va Aristotel tomonidan ilgari 
surilgan g‘oyalar assotsiatsiyasi haqidagi qarashlarni targ‘ib qilgan. Aristotel va Platon yodga 
tushirish jarayonini assotsiatsiyaning mexanizmi sifatida tushunishgan. Aristotel g‘oyalarning 
o*xshashlik, vaqt jihatidan ketma-ketlik va kontrastlik (qarama-garshilik) asosida o‘zaro 
assotsiativ bog‘lanishi, Platon esa o‘xshashlik va yondoshlikka ko‘ra xotiradagi bog‘lanishlar 
haqida ma’lumot bergan. 

Tildagi assotsiatsiyalarga ilk bor nemis olimi V.Humboldt munosabat bildirdi. V. Humboldt 
ob’ektivlik va sub’ektivlik dialektikasini tahlil qilar ekan, «odamlarning o‘z ruhi sozining aynan 
bitta tugmasi (klavishi)ga qo‘l tekkizishlari va buning natijasida har bir inson ongida bir-biriga 
muvofig keluvchi, ammo aynan bo‘lmagan fikrlar paydo bo‘lishi» hisobiga o‘zaro tushunish yuz 
berishini qayd etdi. 

ASOSTY QISM 

Tilshunoslar XIX asr oxirlaridan boshlab assotsiatsiyalarning bir ko‘rinishi sifatida leksik 
assotsiatsiyalarning hosil bo‘lishi, assotsiativ ma’nosi, inson xotirasida assotsiativ guruhlarga 
birlashishi kabi masalalar tadqiqiga alohida e’tibor qarata boshlashdi. G‘arb tilshunosligida ayni 
shu davrdan boshlab lingvistik assotsiatsiyalarni o‘rganishga kirishildi. 

Assotsiatsiyalarning o‘rganilish tarixi qadimgi grek tilshunosligi, xususan, Aristotel 


asarlarida bayon etilib, XX asr boshlariga kelib, tibbiyot va psixologiyada bu masala bilan 

maxsus shug‘ullanila boshlandi. Assotsiatsiyalarni o‘rganishga bag‘ishlangan yirik tadqigotlar 
muallifi Frensis Galtondir. U XIX asrning oxirida birinchi bo‘lib assotsiativ tajriba o‘tkazib, 
ularga ilmiy jihatdan yondashdi. Keyinchalik bu xususda G.Kent va A.Rozanov tomonidan 
o‘tkazilgan tajribalardan ma’lum_ bo‘ladiki, assotsiatstya shaxslarning nafaqat psixik 
rivojlanishini, balki nutqiy faoliyatini, uning taraqqiyot darajasini ko‘rsatadi[ 1.44]. 

Rus tilshunosligida ham XIX asr oxirlaridan boshlab tildagi assotsiativ munosabatlarni 
o‘rganishga intilish kuchaydi. Bu davrda Qozon lingvistik maktabi vakili N.V.Krushevskiy 
birinchilardan bo‘lib assotsiatsiya qonuniga ko‘ra tilda so‘zlarning assotsiativ qatorlarga tizilishi 
haqidagi garashlarni ilgari surdi. Uning fikricha, “so‘zlar bir-biri bilan: 1) o‘xshashlikka ko‘ra; 
2) yondoshlikka ko‘ra assotsiatsiya orqali bevosita bog‘lanadi. Shu joydan so‘zlarning uyalari 
yoki tizimlari va qatorlari kelib chiqadi”. Yu.N.Karaulovning fikricha, tilda mazmun jihatdan 
alohida, ya’ni ayrilgan (avtonom holdagi) leksema bo‘lishi mumkin emas. Tildagi har bir 
leksema mazmunan bir-biri bilan bevosita bog‘lanmasa-da, leksemalar bir-biriga moslanib 
shunday zanjir hosil qilishi mumkinki, bunday zanjir ikkita turli ma’noli va mazmun tomondan 
bir-biridan uzoq bo‘lgan leksemalarni bir-biri bilan bog‘laydi[2.77]. 

O‘zbek tilshunosligida A.Sobirov va B.Qurbonova, D.Xudoyberganova, D.Lutfullayevalar 
tomonidan assotsiativ munosabatlar xususida ba’zi fikrlar mavjud[1;3;4;5;6;7]. 

Ma’lumki, tildagi ma’noli birliklar semantikasi, tabity ravishda, yondosh ma’nolar (yaqin, 
zid, o‘xshash ma’nolar) orgali ochib beriladi. Masalan, yaxshi leksemasining ma’nosiga yomon 
leksemasining ma’nosi asosida aniqlik kiritiladi. Bu jarayonda til birligining assotsiativ ma’nosi 
muhim o‘rin tutadi. Leksemaning assotsiativ ma’nosi leksik ma’no kabi so‘z orqali reallashadi, 
biroq leksik ma’no leksemada o‘z ifodasini topsa, assotsiativ ma’no til egalari lisoniy ongida 
muayyan leksik birlik bilan bog‘liq tarzda shakllanadi. Assotsiativ ma’no leksemaning nafaqat 
semantik jihati, grammatik shakli, intonatsion xususiyati, so‘z yasalish strukturasi, uslubiy, 
dialektal belgisi kabi lingvistik omillar, balki ekstralingvistik omillar asosida ham_hosil 
bo‘ladi[3.25]. 

Antonimlar mohiyatini assotsiativ tajribalar asosida o‘rgangan tilshunos J.Dizning qayd 
etishicha, zidlanishdagi a’zolar bir-biriga shu qadar kuchli bog‘langanki, agar insonga antonimik 
juftlikning bir a’zosini aytib, undan javob tariqasida boshga so‘zni aytish so‘ralsa, u hech 
ikkilanmay antonim bilan javob beradi[4.216]. 

Shoir Erkin Vohidov she’riyatiga nazar tashlash orgali assotsiativ birliklarning xusustyatini 


tahlil etamiz. 

Badiity matnda qo‘llangan assotsiativ munosabatdagi birliklar tahlili orgali ijodkorning 
vogelikni idrok etishi va u haqdagi tasavvurlari, leksik zahirasi, zahira ko‘lami hamda tarkibi, 
iodkorning so‘z tanlash mahorati haqida qimmatli bilimlarga ega bo‘lishimiz mumkin. 

Shoirning she’riy misralariga murojaat qgilamiz: 

Yuragimda his etdim qanot, 

Tilsim kabi ochilur hayot, 

Visoldagi damlarim shirin, 

Hijrondagi g’amlarim shirin, 

Kulib bogar menga koinot... 

(“Sevgi’) 

Yuqorida keltirilgan parchada visol leksemasi qo‘llangan. Ushbu leksema hayolimizga 
kelganda uning zidi hisoblanmish hijron atamasi ham ongimizda shakllanadi. Ushbu oppozitiv 
birliklarni misralarda yonma-yon keltirgan shoir assotsiativ munosabatni shakllantirgan. 

O‘lmas so‘z san’atkori yjodidan yuksak o‘rin egallagan quyidagi she’riy parchada ham 
rohat-azob zid ma’noli birliklar qo‘llash orqali assotsiativ bog’ lanishni hosil qilgan: 

Bu jahonning rohatin ol, 

Bor azobin menga ber, 

Senga bo ‘lsin barcha orom, 

Barcha bemorlik menga. 

(“Barcha shodlik senga bo‘lsin” ) 

Sen shahonshohlikni olgin, 

Menga qullik bo ‘lsa bas, 

Bor jafokorlik senga-yu, 

Bor vafodorlik menga 

(“Barcha shodlik senga bo‘lsin” ) 

Sevgi shunday tangridirki, 

Unga tengdur shoh, gado, 

Qulni aylab shohu sulton, 

Shohni bo ‘lsa qul qilur. 

(“Sevgi shunday navbahorki’”’) 
Shoir ijodini o‘rganish mobaynida uning shoh va qul, shoh va gado, shahanshohlik va 


qullik kabi o‘zaro zid ma’noli birliklardan ko‘p foydalanganining guvohi bo‘ldik. 

Y.Odilov antonimik birliklar assotsiatsiyasi haqida quyidagilarni yozadi: «Antonimiyada 
zid a’zolardan birining vogelanishi assotsiativ tarzda ikkinchisini namoyon etadi, ya’ni yaxshi 
deyilishi bilan tasavvurimizda yomon tushunchasi aks etadi»[5.48,49]. Ko‘rinadiki, tahlil etilgan 
birliklarda bir ma’no assotsiativ tarzda ikkinchi ma’noni xotirada tiklaydi. 

Senga bo ‘lsin nurli kunduz, 

Menga gqolsin gora tun, 

Barcha gulshan senga bo ‘Isin, 

Bor tikanzorlik manga. 

(“Barcha shodlik senga bo‘lsin” ) 

Ushbu she’rda nurli kunduz va gora tun kabi sifatlovchili oppozitiv birliklarni yonma-yon 
qo‘llagan shoir assotsiativ qatorni shakllantirgan. Keying misrada qo‘llangan gulshan va 
tikanzorlik \eksemalari ham o‘zaro zidlik munosabatiga kirishadi. Ko‘rinib turganidek, bu 
iodkorning so‘z qo‘llash mahorati yuksakligi va boyligidan dalolat beradi. 

Do‘st qidir, do ‘st top jahonda, 

Do‘st yuz ming bo ‘Isa 02, 

Kop erur bisyor dushman 

Bo ‘Isa u bir dona ham. 

(“Do‘st bilan obod uying”’) 

Do ‘st-dushman, oz-ko ‘p \eksemalari bir zidlik qatorida joylashgan. Bu juftliklar inson 
ongida bir-birini yodga solib yashaydi. 

Ham qorong’u kechadir ul, 

Ham yorug’ kunduz menga 

Ko ‘zlarimda kecha-kunduz 

Chun namoyondir ko ‘zing. 

“Ko‘zing” she’rida ham go ‘rong’u kecha, yorug’ kunduz, kecha-kunduz kabi bir-biriga zid 
ma’noli leksemalar assotsiativ munosabat yuzaga kelishiga xizmat qilgan. Ijodkorning leksik 
zaxirasi boyligi va so‘z qo‘llash mahorati kuchli ekani oppozitiv ma’nodagi juft birliklarni ham, 
sodda leksemalarni ham misralarga mahorat bilan ketma-ket joylagani va assotsiativ gator hosil 
qila olganidadir. 

XULOSA 

Xulosa qilib aytsak, assotsiativ munosabatlar qatori cheksiz va xilma-xildir. Bir-birini 

yodga tushirish orqali hosil bo‘ladigan assotsiatsialar nafaqat bir-biriga yaqin ma’noli 


leksemalarda, balki zid ma’noli so‘zlar gqatorida ham yashashini shoir Erkin Vohidov she’rlari 

misolida ko‘rib guvohi bo‘ldik. Bu, albatta, tilimiz imkoniyatlari nechog’li keng ekanidan dalolat 
beradi. 

